Ismertek a Red Bull által megrendezett események, többek között zenei- és művészeti találkozók. Magyarországon 2012-ben hívta életre a cég a Red Bull Pilvakert, az egyik legkülönlegesebb hazai zenei és kulturális projektet, amely az 1848-as Forradalom és szabadságharcnak állít emléket, a kortárs művészeti ágak kiemelkedő előadóművészeinek segítségével. A Red Bull Pilvaker népszerűségére jellemző, hogy az elmúlt években napokon belül elfogyott az összes belépőjegy az a közel 2000 fő befogadására képes Erkel Színházban megrendezett előadásokra.